GEBED | DIE BEDIENING WAT 'N VERSKIL MAAK IN MENSE SE LEWENS
WAT VERKLAAR DIE BYBEL IS ALLES GEBED?
Om die aard van God se kommunikasie met ons te verstaan en ons s'n met Hom, is dit nodig om met 'n paar voorbeelde van waarhede te begin. Eerstens is dit so dat God slegs waarheid praat. Hy praat nooit leuens nie en Hy mislei ons nooit nie. Job 34:12 sê, "Dit is vir God werklik onmoontlik om verkeerd te doen, vir die Almagtige om die reg te verdraai." Die tweede voorbeeld is dat die Bybel God se werklike woorde is. Die Griekse word vir "Skrif", "graphe" word 51 keer in die Nuwe Testament gebruik, om die Ou Testamentiese geskrifte te verduidelik. Paulus bevestig in 2 Tim 3:16 dat hierdie woorde letterlik "deur God geïnspireer" is. Die word "graphe" word ook aangewend ten opsigte van die Nuwe Testament, spesifiek waar Petrus die briewe van Paulus "Skrif" noem, in 2 Pet 3:16 en ook waar Paulus in 1 Tim 4:18 Jesus se woorde aanhaal, soos dit in Lukas 10:7 geskryf staan en dit "Skrif" noem. Dus, wanneer ons vind dat 'n Nuwe Testamentiese geskrif in die spesifieke kategorie van "Skrif" geplaas word, dan is ons reg as ons 2 Tim 3:16 daarby voeg en sê dat daardie geskrif die kenmerke het, wat Paulus tot die "hele Skrif" toevoeg. Dit is "geïnspireer deur God en al die woorde is werklik God se woorde.
Hoekom verklaar die bybel dat ons moet bid?
Vir 'n Christen is gebed dieselfde as om asem te haal. Dit is makliker om dit te doen as wat dit is om nie te doen nie. Ons bid vir 'n verskeidenheid van redes. Gebed is 'n vorm om God te dien (Lukas 2:36-38) en Hom te gehoorsaam. Ons bid omdat God ons beveel om te bid (Filippense 4:6-7). Gebed is as voorbeeld vir ons gestel deur Jesus en die vroeë kerk (Markus 1:35; Handelinge 1:14; 2:42; 3:1; 4:23-31; 6:4; 13:1-3). Indien Jesus dit goed gevind het om te bid, dan moet ons Sy voorbeeld volg. Indien Hy moes bid om in God se wil te kan bly, so veel te meer het ons dit dan ook nodig.
Nog 'n rede hoekom ons moet bid is dat God deur gebed vir ons die vermoë gee om Sy oplossings vir verskeie sake te kan verkry. Ons bid in voorbereiding vir belangrike besluite (Lukas 6:12-13); om bose hindernisse te oorkom (Matteus 17:14-21); om werkers te kry vir die geestelike oes (Lukas 10:2); om krag te verkry om versoekinge te weerstaan (Matteus 26:41); en om metodes te vind hoe om ander mense geestelik te kan versterk (Efesiërs 6:18-19).
Ons gaan na God met verskeie versoeke en ons het God se belofte dat ons gebed nie ter vergeefs is nie, al kry ons nie altyd dít waarvoor ons vra nie (Matteus 6:6; Romeine 8:26-27). God belowe dat indien ons iets in Sy wil vra, dat dit aan ons gegee sal word (1 Johannes 5:14-15). Somtyds vertraag God Sy antwoord aan ons omrede Sy wysheid en vir ons eie voordeel. In hierdie situasie moet ons gedienstig en aanhoudend bid (Matteus 7:7; Lukas 18:1-8). Gebed moet nie gesien word as om om eie wil hier op aarde van God te kry nie, maar liewers dat God se wil hier op aarde moet geskied. God se wysheid sal altyd ons eie wysheid by verre oorskry.
Met situasies waar ons nie God se wil vir iets spesifiek weet nie, is gebed 'n metode om Sy wil te ken. Indien die Siriese vrou met die bose-gees dogter nie tot Jesus gebid het nie, sou haar dogter nooit gesond gemaak kon wees nie (Markus 7:26-30). Indien die blinde man buite Jerigo nie tot Christus uitgeroep het nie, sou hy blind gebly het (Lukas 18:35-43). God het vertel dat ons nie dinge kry omdat ons nie daarvoor vra nie (Jacobus 4:2). Aan die een kant is gebed dieselfde as om die boodskap met ander te deel. Ons weet nie wie gaan reageer op die boodskap nie totdat ons dit deel. Op diesefde manier sal ons nooit resultate van gebede sien indien ons nie bid nie.
Die leemte van gebed dui aan op die leemte van geloof en vertroue op God se Woord. Ons bid om ons vertroue aan God ten toon te stel, dat Hy sal doen soos Hy beloof het en ons lewens seën meer as ons ooit kan droom of voor kan hoop (Efesiërs 3:20). Gebed is ons primêre metode om God se werk in ander mense se lewens te kan sien. Omrede ons met God se krag "verbind" is, is dit ons metode hoe om Satan en sy bose geeste te kan oorkom. Mag God ons gereeld voor Sy troon vind, ons het 'n hoë Priester in die hemel wat weet wat ons deurmaak (Hebreërs 4:15-18). Mag God Sy Naam verheerlik in ons lewens soos ons in Hom glo en na Hom kom in gebed.
Wat verklaar die bybel is die krag van gebed?"
Die opvatting dat daar inherente krag in gebed is, is baie popular. Volgens die Bybel is die krag in gebed dood eenvoudig die krag van God, wat gebed verhoor en beantwoord. Let op die volgende:
Die Here God Almagtig kan enigiets doen; niks is vir Hom onmoontlik nie (Luk 1:37).
Die Here God Almagtig nooi Sy mense om tot Hom te bid. Gebed tot God moet volhardend wees (Luk 18:1), met danksegging (Fil 4:6), in geloof (Jak 1:5), binne God se wil (Matt 6:10), tot eer van God (Joh 14:13-14) en met 'n opregte hart teenoor God (Jak 5:16).
Die Here God Almagtig hoor Sy kinders se gebede. Hy gee ons opdrag om te bid en Hy belowe om te luister . "In my nood roep ek na die Here, ja, ek roep om hulp na my God. In Sy paleis hoor Hy my geroep. Ek roep na Hom om hulp en Hy luister na my" (Ps 18:6).
Die Here God Almagtig beantwoord gebed. "Ek roep U aan, want U sal my antwoord, my God!" (Ps 17:6). "As die regverdige om hulp roep, hoor die Here hulle en red Hy hulle uit al hulle benoudhede" (Ps 34:17).
'n Ander populêre opvatting is dat die mate van geloof wat ons het, bepaal of God ons gebede sal beantwoord of nie. Tog beantwoord die Here ons gebede ten spyte van ons swak geloof. In Hand 12 bid die kerk vir Petrus se vrylating uit die trunk (v 5) en God beantwoord hulle gebed (vv 7-11). Petrus gaan na die plek waar hulle bid en klop, maar hulle weier aanvanklik om oop te maak, omdat hulle twyfel dat dit regtig Petrus is. Hulle het gebid, maar slaag nie daarin om 'n antwoord op hul gebede te verwag nie.
Die krag van gebed vloei nie vanuit ons nie; dit gaan nie oor spesifieke woorde wat ons sê of hoe ons dit sê of die spesifieke manier waarop ons dit sê nie. Die krag van gebed is nie bepalend deur in 'n sekere rigting te kyk as ons bid nie of wat die liggaam se posisie is nie. Die krag van gebed kom nie deur die gebruik van kuns of beelde of kerse of krale nie. Die krag van gebed kom van die almagtige Een wat ons gebede hoor en dit antwoord. Gebed plaas ons in kontak met die Almagtige God en ons moet almagtige resultate verwag, maak nie saak of Hy kies om ons versoeke toe te staan of te verwerp nie. Wat ookal die antwoord op ons gebede is, God tot wie ons bid, is die bron van die krag van gebed en Hy kan en sal ons ooreenkomstig Sy perfekte wil en tyd antwoord.